Ինչ վերաբերում է վերը հիշատակված «Մանչեստր Սիթի»-«Արսենալ» առճակատմանը, անկասկած, մի գլուխ բարձր էին Խոսեպ Գվարդիոլայի սաները (3:1), ովքեր պարզապես փայլուն են մեկնարկել այս առաջնությունում, հաղթանակ հաղթանակի հետևից են տոնում, ու արդեն սկզբունքային հարց է դառնում, թե վերջապես այդ որ թիմն է ընդհատելու նրանց հաղթահանդեսը: «Մանչեստր Սիթին» ունի 31, չորրորդ հորիզոնական բարձրացած երկրի գործող չեմպիոնը՝ «Չելսին», 22 միավոր: Վերջինիս օրինակով եվրագոտում է նաև արտագնայում «Վեստ Հեմին» 4:1 հաշվով պարտության մատնած «Լիվերպուլը», որի ակտիվում 19 միավոր է: Այդքան է նաև «Արսենալի» ու «Բյոռնլիի» ունեցածը: